stanford-oval/wikipedia huggingface dataset:
Sastamala
Maantiede > Taajamat

Vuoden 2023 lopussa Sastamalassa oli 23 515 asukasta, joista 15 653 asui taajamissa, 7 541 haja-asutusalueilla ja 321:n asuinpaikat eivät olleet tiedossa. Sastamalan taajama-aste on 67,5 %. Sastamalan taajamaväestö jakautuu kahdeksan eri taajaman kesken:
| # | Taajama | Väkiluku (31> 12.2023) |
| --- | --- | --- |
| 1 | Vammalan keskustaajama | 9 790 |
| 2 | Keikyä (Pehula) | 1 911 |
| 3 | Kiikka | 1 066 |
| 4 | Uotsola | 1 057 |
| 5 | Karkku | 545 |
| 6 | Kiikoisten kirkonkylä | 509 |
| 7 | Häijää | 407 |
| 8 | Pohjakylä | 368 |
Kaupungin keskustaajama on lihavoitu.
Maantiede > Kylät

Sastamalassa on yhteensä 161 kylää, ja kunnan väestöstä kaksi kolmasosaa asuu maaseudulla ja kylissä. Kylät ovat järjestäytyneet yli 40 kyläyhdistykseen. Kyläjako on luotu isojaon myötä 1700-luvulla, eikä se siten täysin vastaa nykytilannetta. Esimerkiksi Illo ja Putaja sijaitsevat muiden kylien mailla, eikä niitä löydy luettelosta.
Hoppu, Iisa, Kalliala, Kaukola, Ketola, Lousaja, Marttila, Myllymaa, Nokkakylä, Nuupala, Näntölä, Ojansuu, Parviala, Pitkämäki, Raivio, Roismala, Ruoksamo, Sastamala, Sileekallio, Sylvää, Tyrväänkylä, Varila, Vinkinmäki, Vinkki, Vinkkilä
Seurakunnat

Vuoden 2018 aluejaon mukaan Sastamalassa on seuraavat Suomen evankelis-luterilaisen kirkon seurakunnat:
Sastamalan seurakunta (ent. Vammalan seurakunta)
Karkun kappeliseurakunta
Keikyän kappeliseurakunta
Kiikan kappeliseurakunta
Kiikoisten kappeliseurakunta
Mouhijärven kappeliseurakunta
Suodenniemen kappeliseurakunta
Suomen ortodoksisen kirkon seurakunnista Sastamalan alueella toimii Tampereen ortodoksinen seurakunta.
Suomen helluntaikirkon jäsenseurakunnista Sastamalassa toimii Äetsän helluntaiseurakunta. Itsenäisinä helluntaiseurakuntina Sastamalassa toimivat Kiikoisten helluntaiseurakunta, Mouhijärven helluntaiseurakunta ja Vammalan helluntaiseurakunta.
Seurakunnat > Entiset seurakunnat

Seuraavassa luettelossa on mainittu historiallisella ajalla lakkautetut seurakunnat Sastamalan kaupungin nykyisellä alueella.
Karkun seurakunta (yhdistetty Tyrvään seurakunnan kanssa Vammalan seurakunnaksi 2004)
Keikyän seurakunta (liitetty Sastamalan seurakuntaan 2009)
Kiikan seurakunta (liitetty Sastamalan seurakuntaan 2009)
Kiikoisten seurakunta (liitetty Sastamalan seurakuntaan 2013)
Mouhijärven seurakunta (liitetty Sastamalan seurakuntaan 2009)
Suodenniemen seurakunta (liitetty Vammalan seurakuntaan 2007)
Tyrvään seurakunta (yhdistetty Karkun seurakunnan kanssa Vammalan seurakunnaksi 2004)
Historia

Vammalan Ristimäen 300-luvulle ajoitettu röykkiöhauta miekanosineen muistuttaa rannikkoseutujen vauraita nuoremman roomalaisajan asehautauksia. Se on myös sisämaan ainoa hauta joka vastaa rannikon hautausperinnettä kyseisenä aikana. Merovingiajalla kalmistot yleistyvät Sastamalan alueella, mikä osaltaan kertoo väestönkasvusta ja asutuksen tihentymisestä. Sastamalan pitäjä oli suuri Satakunnan historialliseen maakuntaan kuulunut pitäjä.
Sastamala-nimi esiintyi ensimmäisen kerran muodossa Sastamall eräässä kuningas Birger Maununpojan kirjeessä vuodelta 1300 tai 1303.
Uusi Sastamalan kaupunki syntyi vuoden 2009 alussa, kun Vammala, Mouhijärvi ja Äetsä yhdistyivät. Aiemmin vuonna 1973 Vammalaan oli liitetty Tyrvää ja Karkku. Äetsän kunta oli taas muodostunut Kiikan ja Keikyän yhdistyessä vuonna 1981. Suodenniemi liittyi Vammalaan vuonna 2007 ja Kiikoinen uuteen Sastamalaan vuonna 2013.
Sastamalan vaakuna on entisen Karkun kunnan vaakuna, jonka on suunnitellut Lauri Ahlgrén.
Hallinto

Sastamalan kaupunginjohtaja vuodesta 2013 on Jarkko Malmberg. Elokuusta 2021 alkaen kaupunginhallituksen puheenjohtajana toimii keskustan Pertti Hakanen ja kaupunginvaltuuston puheenjohtajana kokoomuksen Jari Andersson.
Sastamalan kaupunginvaltuustossa on 43 jäsentä. Paikkajako vuoden 2021 kuntavaalien jälkeen on puolueittain seuraava:
Kokoomus, 11 paikkaa
Keskusta, 10 paikkaa
SDP, 8 paikkaa
Perussuomalaiset, 7 paikkaa
Vasemmistoliitto, 2 paikkaa
Vihreät, 2 paikkaa
Kristillisdemokraatit, 2 paikkaa
RKP 1 paikka
Talous

Vuonna 2015 kunnassa oli 8 426 työpaikkaa. Niistä 8,5 prosenttia oli alkutuotannossa (maa-, metsä- ja kalataloudessa), 63 % palveluissa ja 27 prosenttia jalostuksessa. Työttömien osuus työvoimasta oli 12,3 prosenttia.
Eniten yhteisöveroa maksavat rakennussuunnittelualan yritys Partnos, kumi- ja muovituotteita valmistava Teknikum ja kaukolämmityksen läppäventtiileitä valmistava Vexve.
Liikenne

Sastamalan läpi kulkevat Tampereen ja Porin välinen valtatie 11 ja Tampereen ja Rauman välinen valtatie 12. Kiikasta alkaa Kankaanpään kautta Kauhajoelle kulkeva kantatie 44. Kaupungista kulkee myös lukuisia seututeitä Hämeenkyröön, Punkalaitumelle, Vesilahdelle, Nokialle ja Laviaan.
Sastamalan läpi kulkee myös Tampere–Pori-rautatie. Junat pysähtyvät kaupungissa Vammalan ja Karkun rautatieasemilla.
Sastamalan lähimmät lentoasemat ovat Tampere-Pirkkalan lentoasema ja Porin lentoasema.
Liikenne > Etäisyyksiä keskustaajamasta > Entisiin kuntakeskuksiin

Kiikoinen 25 km
Mouhijärvi 25 km
Suodenniemi 35 km
Äetsä 15 km
Liikenne > Etäisyyksiä keskustaajamasta > Muihin kaupunkeihin

Helsinki 190 km
Huittinen 25 km
Hämeenlinna 100 km
Kankaanpää 70 km
Nokia 35 km
Pori 75 km
Rauma 90 km
Tampere 50 km
Turku 115 km
Väestönkehitys

Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Sastamalan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 27 591 | 27 591 |
| 1985 | 1985 |    | 27 345 | 27 345 |
| 1990 | 1990 |    | 27 085 | 27 085 |
| 1995 | 1995 |    | 26 785 | 26 785 |
| 2000 | 2000 |    | 26 195 | 26 195 |
| 2005 | 2005 |    | 25 847 | 25 847 |
| 2010 | 2010 |    | 25 764 | 25 764 |
| 2015 | 2015 |    | 25 220 | 25 220 |
| 2020 | 2020 |    | 24 251 | 24 251 |
Lähde: Tilastokeskus.
Kulttuuri > Suomen kirjapääkaupunki

Sastamalassa on pitkät perinteet kirjallisuuden parissa. Yksi suurimmista teematapahtumista on kaupungin keskustassa kesäisin järjestettävä Vanhan kirjallisuuden päivät. Heinäkuussa 2011 Sastamalaan avattiin lisäksi suomalaisen kirjan museo Pukstaavi, joka edistää suomalaista kirjakulttuuria ja lukemista. Pukstaavi on valtakunnallinen museo, joka kertoo yleistajuisesti suomalaisen kirjan kulttuurihistoriasta ja yhteiskunnallisesta merkityksestä. Vuoden 2013 alussa Sastamalan kaupunki julistautui Suomen kirjapääkaupungiksi. Tästä lähtien kaupunki on valinnut vuosittain vuoden Kirjapään. Ensimmäiset vuoden Kirjapäät ovat kirjailijat Mauri Kunnas 2013 ja Marko Vesterbacka 2014, hallintojohtaja Hannu Nikkilä 2015 ja kirjakauppias Sirkka-Liisa "Samu" Leino 2016.
Kulttuuri > Murre

Sastamalan alueella puhutun kielen perustana on yläsatakuntalainen murre, joka kuuluu hämäläismurteisiin. Sastamalan alueella puhuttuja murteita ovat yläsatakuntalaisen murteen eteläryhmään kuuluvat Tyrvään, Suodenniemen, Mouhijärven, Kiikan ja Keikyän murteet. Murteet ovat lähellä perihämäläisiä murteita.
Kulttuuri > Nähtävyydet

Sastamalan keskiaikainen kirkko
Tyrvään Pyhän Olavin kirkko
Laskettelukeskus Ellivuori
Pirunvuori, luontokohde ja Emil Danielssonin erämaa-ateljee
Herra Hakkaraisen talo
Kulttuuritalo Jaatsi, Akseli Gallen-Kallelan lapsuudenkoti
Lakeside Golf Vammala
Vammalan Auto- ja traktorimuseo
Marskin salonkivaunu Stormin Shell-huoltoasemalla
Otamussilta
Sarkia-museo
Äetsän voimalaitos
Keikyän kotiseutumuseo
Keikyän riippusilta
Kokemäenjoki
Ritajärven luonnonsuojelualue
Rautavesi, Liekovesi ja Kulovesi
Sastamalan seudun museo
Suomalaisen kirjan museo Pukstaavi
Suomen Villa Royal (Villa Royal Finland)
Kulttuuri > Tapahtumat

Vanhan kirjallisuuden päivät
Sastamala Gregoriana
Häijään Markkinat
Evankelisuuden evankeliumijuhlat on järjestetty Sastamalassa vuosina 2015 ja 2022.
Kulttuuri > Ystävyyskaupungit

Sastamalan ystävyyskaupungit ovat (tilanne joulukuu 2015):
| 0 | 1 | 2 |
| --- | --- | --- |
|   Skövde, Ruotsi   Ringsted, Tanska   Halden, Norja  |   Pihtla, Viro   Kašin, Venäjä  |   Kuressaare, Viro   Vásárosnamény, Unkari  |
Aiheesta muualla

Kuvia tai muita tiedostoja aiheesta Sastamala Wikimedia Commonsissa
Wikiuutisissa on aiheeseen liittyvä uutinen: Sastamala syntyy uudelleen
Sastamalan kaupungin kotisivut
Tilastokeskus – Sastamalan avainluvut
| n k Pirkanmaan maakunnan kunnat |
| --- | --- |
Nykyiset kunnat:  Akaa  Hämeenkyrö  Ikaalinen  Juupajoki  Kangasala  Kihniö  Kuhmoinen  Lempäälä  Mänttä-Vilppula  Nokia  Orivesi  Parkano  Pirkkala  Punkalaidun  Pälkäne  Ruovesi  Sastamala  Tampere  Urjala  Valkeakoski  Vesilahti  Virrat  Ylöjärvi 
Entiset kunnat:  Aitolahti  Akaa  Eräjärvi  Ikaalisten epäitsenäinen kauppala  Ikaalisten maalaiskunta  Karkku  Keikyä  Kiikka  Kiikoinen  Kuhmalahti  Kuru  Kylmäkoski  Luopioinen  Längelmäki (osa)  Messukylä  Mouhijärvi  Mänttä  Pohjaslahti  Sahalahti  Suodenniemi  Suoniemi  Sääksmäki  Teisko  Toijala  Tottijärvi  Tyrväntö (osa)  Tyrvää  Vammala  Viiala  Viljakkala  Vilppula  Äetsä 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO) 
Maantieteelliset:  MusicBrainz area 
Henkilöt:  Yle  Uppslagsverket Finland 
Nyky-Sastamalan alueen kuntaliitokset vuodesta 1932 vuoteen 2013.
Vammalan rautatieasema.
Tyrvään Pyhän Olavin kirkko.
Näkymä Rautavedelle Ellivuoren laskettelurinteeltä.
Sastamalan seudun museo
Bosra

| Bosra (بصرى‎) |
| --- | --- |
 Aukio Bosran keskustassa.
 Bosra
 Koordinaatit: 32°31′N, 36°29′E 
Valtio:  Syyria
maakunta:  Daraa
Väkiluku (2004):  19 683
Infobox OKVirheellinen NIMI-arvo: 
Bosra (joskus myös Bostra) on Syyriassa sijaitseva muinainen kaupunki joka kuuluu Unescon maailmanperintöluetteloon vuodesta 1980. Se sijaitsee maan eteläosassa, lähellä Jordanian vastaista rajaa. Kaupungissa on useita nykypäiviin saakka säilyneitä nabatealaisten, roomalaisten, kristittyjen rakennuttamien rakennusten raunioita, minkä lisäksi se käsittää myöhemmin muslimien rakennuttamia vanhoja moskeijoita. Nykyinen Bosran kaupunki on kasvanut raunioiden keskelle. Kaupungin historialliset kohteet ovat kärsineet vahinkoja Syyrian sisällissodassa. Syyrian presidentti Bašar al-Assadia vastustavat kapinalliset ovat hallinneet Bosraa maaliskuusta 2015.
Historia

Bosra saattaa olla paikka, johon viitataan useammassa eri kaiverruksessa tai muussa lähteessä muinaisesta Egyptistä useilla eri nimillä. Saqqarasta löydetyn 12. dynastian kaudelta peräisin olevassa kaiverruksessa mainitaan paikka nimeltä bwdznw, Karnakissa kaiverretussa luettelossa BDN, Amarna-kirjeissä nimellä Busruna ja Amenhotep III:n hautatemppelissä nimellä bdrn. Joidenkin arkeologisten löytöjen perusteella on päätelty, että paikka on asutettu ensimmäisen kerran toisella vuosituhannella eaa. ja paikalla on ollut kaupunki varhaiselta pronssikaudelta lähtien. Juudas Makkabin sanotaan tuhonneen vuonna 162 eaa. Bosorin kaupungin Gileadissa, joka viittasi todennäköisesti nykyiseen Bosraan. Nabatealaiset hallitsivat Bosraa ensimmäisellä vuosisadalla jaa. Bosrasta tuli heidän pääkaupunkinsa viimeistään kuningas Rabbel II:n valtakaudella (70–106) ja roomalaisten liittäessä nabatealaisten kuningaskunnan omaan valtakuntaansa Bosrasta tuli Arabian provinssin pääkaupunki, sekä Legio III Cyrenaican leiri. Bosra kasvoi ja kehittyi Rooman valtakunnan alaisena huomattavasti. Keisari Severus Alexander teki kaupungista colonian. Philippus Arabs teki puolestaan kaupungista metropoliksen. Suurimmillaan Bosrassa asui 80 000 asukasta.
Kaupungin kehittyminen jatkui kristinuskon tulon jälkeen ja Bysantin valtakunnan alaisuudessa. Vuonna 602 alkaneessa sodassa Persian sassanidit valtasivat kaupungin. Rauhanteossa 628 se jäi uudelleen Bysantille, mutta roomalaiset eivät kyenneet pitämään sitä hallussaan, ja arabiheimot valtasivat sen seuraavalla vuosikymmenellä. Kaupunkiin liittyy kaksi kuuluisaa islamin syntytarinaa, jotka Ibn Ishaq kertoo sata vuotta myöhemmin. Kun Muhammedin äiti tuli Mekassa raskaaksi, Muhammedin isän otsassa ennen siittämistä loistanut valo siirtyi hänen äitiinsä Aminaan. Kun Amina synnytti Muhammedin, hänestä erkautui valo, joka riitti valaisemaan kaukaisen Bosran linnat.  Toisessa tarinassa profeetta Muhammedin kerrotaan lapsena tavanneen munkki Bahiran Bosrassa. Bahira ennusti, että Muhammedia odottaa suuri tulevaisuus.
Muslimit rakennuttivat kaupunkiin linnoituksen 1000-luvulla ja useita uskonnollisia rakennuksia umaijadien valtakauden ja 1200-luvun välillä. Ristiretkeläiset valtasivat kaupungin 1100-luvulla, mutta muslimit valtasivat sen pian takaisin. Kaupunki kärsi myöhemmin huomattavasti maanjäristyksistä ja sen merkitys väheni Osmanien valtakaudella. Kaupunki liitettiin Unescon maailmanperintöluetteloon vuonna 1980.
Bosran historialliset kohteet ovat kärsineet vaurioita Syyrian sisällissodan aikana. Syyrian Eteläinen rintama -kapinallisryhmän taistelijat valtasivat kaupungin presidentti Bašar al-Assadille uskollisilta joukoilta maaliskuussa 2015. Kaupungin kapinalliset antautuivat eteneville hallituksen  joukoille heinäkuun alussa 2018. Syyrian kapinalliset valtasivat jälleen Bosran ja koko Daraan maakunnan joulukuun alussa 2024.
Väestö

Ennen Syyrian sisällissotaa vuonna 2004 Bosran asukasluku oli Syyrian tilastokeskuksen mukaan 19 683. Kaupungin nykyinen asutus on muodostunut historiallisten raunioiden keskelle. Ennen sisällissodan syttymistä suunniteltiin väestön siirtämistä Bosran historiallisista osista uusiin asuntoihin ja vanhankaupungin muuntamista ulkoilmamuseoksi.
Aiheesta muualla

Kuvia tai muita tiedostoja aiheesta Bosra Wikimedia Commonsissa
Bosran 100-luvulla rakennettu roomalainen teatteri.
Mutismi

Mutismi tarkoittaa puhumattomuutta. Puhumattomuus voi olla pysyvää tai valikoivaa (selektiivinen mutismi). Mutismista kärsivä ihminen kokee, ettei pysty tai kykene kommunikoimaan.
Valikoiva puhumattomuus

Valikoiva puhumattomuus eli selektiivinen mutismi eli tilannekohtainen puhumisen vaikeus on sosiaalisen vuorovaikutuksen häiriö, jossa lapsi osoittaa normaalia kielellistä kyvykkyyttä joissakin tilanteissa mutta on johdonmukaisesti puhumatta toisissa tilanteissa. Lapsi voi esimerkiksi puhua kotioloissa mutta olla puhumaton tai lähes puhumaton koulussa. Diagnoosin edellytyksenä on lisäksi, että häiriö on kestänyt yli kuukauden, lapsi ei kärsi samanaikaisesti laaja-alaisesta kehityshäiriöstä eikä häiriö ole selitettävissä hiljattaisella elämänmuutoksella, kuten koulunaloituksella tai muuttamisella vieraskieliseen maahan.
Valikoivan puhumattomuuden esiintyminen on 0,47–0,76 %, ja sitä esiintyy tytöillä hiukan enemmän kuin pojilla. Häiriö ilmenee yleensä ensimmäisen kerran 3–4 vuoden iässä, mutta diagnosoidaan usein vasta 6–9 vuoden iässä. Keskimäärin valikoiva puhumattomuus kestää yli viisi vuotta.
Valikoivaan puhumattomuuteen liittyy usein normaalia useammin sosiaalista herkkyyttä tai ujoutta, sosiaalisten tilanteiden pelkoa, vetäytyneisyyttä sekä vastustavaa käytöstä. Siitä kärsivät lapset kärsivät suhteellisen usein myös kastelusta ja tuhrimisesta, eroahdistuksesta sekä pakko-oireisista häiriöistä.
Valikoiva puhumattomuus > Taustatekijät

Valikoivaa puhumattomuutta pidetään yhtenä ahdistushäiriön muotona eikä niinkään puheen ja kielen kehityshäiriönä. Sen syitä ei tunneta kovin hyvin. Tutkijat ovat sitä mieltä, että mutismiin ei ole vain yhtä syytä, vaan siihen vaikuttaa moni tekijä. Vielä ei tiedetä kovin tarkasti, mistä tilannekohtainen puhumisen vaikeus johtuu, mutta sen uskotaan johtuvan jokaisen lapsen kohdella monesta eri tekijästä. Yhtenä syynä voi olla esimerkiksi perinnöllinen taipumus ahdistuneisuuteen tai ujouteen. Kaikilla näitä perintötekijöitä ei kuitenkaan ole.
Monikielisten lasten perheissä tilannekohtainen puhumisen vaikeus on tavallisempaa kuin yksikielisissä perheissä. Myös maahanmuuttajilla valikoiva puhumattomuus on yleisempää. Traumaattinen kokemus voi olla mahdollinen taustatekijä, mutta se on harvinainen valikoivan puhumattomuuden aiheuttaja.  Valikoivan puhumattomuuden on arveltu olevan strategia, jossa lapsi vähentää emotionaalista aktivaatiotaan kokiessaan stressiä tai uhkaa. Sen on myös arveltu voivan johtua lapsen vaikeuksista puhua ja kuunnella samanaikaisesti. Joidenkin mukaan valikoiva puhumattomuus ei ole erillinen häiriö vaan sosiaalisten tilanteiden pelon äärimmäinen ilmentymä.
Valikoivaa puhumattomuutta esiintyy usein jollakin lapsen lähisukulaisella, ja perheissä esiintyy normaalia useammin ujoutta ja vähäpuheisuutta. Valikoivasti puhumattomien lasten vanhemmat voivat ulkopuolisen silmin vaikuttaa kontrolloivilta tai ylisuojelevilta, tämän on tutkimuksissa todettu liittyvän puhumistilanteiden lapsessa/vanhemmassa herättämään ahdistuneisuuteen.
Valikoiva puhumattomuus > Hoito

Selektiiviseen mutismiin ei ole vakiintunutta hoitokäytäntöä, mutta viime vuosina on kehitetty sekä kansainvälisesti että Suomessa erilaisia altistusmenetelmiä. Englantilaisen puheterapeutin, työnohjaajan ja kouluttaja Maggie Johnsonin menetelmiä käytetään yhtenä hoitomuotona tilannekohtaisen puhumisen vaikeuden hoidossa.
Monia erilaisia hoitomuotoja, kuten leikkiterapiaa, psykodynaamista psykoterapiaa, kognitiivis-behavioraalista psykoterapiaa, puheterapiaa ja ryhmäterapiaa, on käytetty. Yleisin mutistilasten hoitomuoto on perheterapia yhdistettynä joko käyttäytymisterapiaan tai psykodynaamiseen terapiaan.
Kommunikointia voi mutistin kanssa harjoittaa muuten kuin puhumalla. Hyviä välineitä ovat sähköposti, tekstiviestit tai perinteinen kynä-paperi-yhdistelmä. Päivähoidossa tai koulussa on tärkeää antaa mutistille selkeä oma reviiri. Turvallisuuden tunteen luominen ja luottamuksen rakentaminen mutistin kanssa auttavat kommunikoinnin mahdollistamisessa. Kuntoutumisen näkökulmasta turvallisten sosiaalisten tilanteiden luominen on tärkeää.
Parhaiten mutistia auttaa suhtautumalla häneen kuin tavallisesti kommunikoivaan, puhuvaan ihmiseen. Mutistiin ei missään tapauksessa tulisi suhtautua asenteella "ei hän vastaa kuitenkaan"; tosin pakottaminen ja puhumaan ahdistelu saa mutistin sulkeutumaan enemmän kuoreensa. Nykyään monet käyttävät mieluummin termiä "tilannekohtaisen puhumisen vaikeus", koska termi "valikoiva puhumattomuus" voidaan kokea harhaanjohtavana. Pahimmassa tapauksessa sana "valikoiva" voidaan tulkita niin, että mutisti valitsee tahallaan, että kenelle hän suostuu puhumaan ja kenelle ei.
Kirjallisuutta

Johnson, M. & Wintgens, A.: The Selective Mutism Resource Manual.  Speechmark Publishing, 2001.  ISBN 978-0-86388-280-7
Alopaeus-Laurinsalo, N. & Ojanen, A.: Musiikkiterapia puhehäiriöisten lasten kuntoutuksessa - teoria ja käytäntö.  Thalamus, 1998.  ISBN 951-97940-0-X
Cline, T. & Baldwin, S.: Selective mutism in children.  Whurr Publishers, 1994.  ISBN 1-870332-84-9
Ekebom, U.-M. Helin, M. & Tulusto, R.: Satayksi kouluongelmaa - Opettajan käsikirja.  Edita, 2000.  ISBN 951-37-3060-3
Jahnukainen M. & Pynnönen P. (Toim.): Ammatillisen erityisopetuksen kentällä.  Hämeen ammattikorkeakoulu, 2003.  ISBN 951-784-180-9
Lebrun, Y.: Mutism.  Whurr Publishers, 1990.  ISBN 1-870332-55-5
Räsänen, E. ym.: Lasten- ja nuorisopsykiatria.  Duodecim, 2000.  ISBN 951-656-025-3
Aiheesta muualla

SelectiveMutism.org (englanniksi)
Esitelmä valikoivasta puhumattomuudesta[vanhentunut linkki] (pdf), Hannu Westerinen
https://selektiivinenmutismi.wordpress.com/
https://www.valikoivapuhumattomuus.info/
http://www.puheeksi.fi - Tilannekohtainen puhumisen vaikeus -yhdistys Puheeksi ry
Englannin Valioliigan kausi 2015–2016

| Englannin Valioliiga 2015–2016 |
| --- | --- |

Joukkueiden määrä:  20
Ajankohta:  8. elokuuta 2015 –  17. toukokuuta 2016
Mestari:  Leicester City 1. Valioliigamestaruus
Pudonneet joukkueet:   Newcastle United  Norwich City  Aston Villa 
Ottelut:  379
Maalit:  1022 (2,7 per ottelu)
Paras maalintekijä:  Harry Kane (25 maalia)
Suurin kotivoitto:  Manchester City 6–1 Newcastle United (3. lokakuuta 2015)
Suurin vierasvoitto:  Aston Villa 0–6 Liverpool (14. helmikuuta 2016)
Yleisökeskiarvo:  13 777 335 (k.a. 36 352)
Alempi sarjataso:  Mestaruussarja
  ← 2014–2015 :  2016–2017 → 
Englannin Valioliigan kausi 2015–2016 on englantilaisen seurajalkapalloilun korkeimman sarjatason Valioliigan 24. kausi. Kausi alkoi 8. elokuuta 2015 ja päättyi 17. toukokuuta 2016. Chelsea lähti kauteen hallitsevana mestarina. Bournemouth, Norwich City ja Watford nousivat kaudeksi 2015–2016 Valioliigaan.
Joukkueet

| Joukkue | Paikkakunta | Stadion |
| --- | --- | --- |
| Arsenal | Lontoo (Holloway) | Emirates Stadium |
| Aston Villa | Birmingham | Villa Park |
| Bournemouth | Bournemouth | Dean Court |
| Chelsea | Lontoo (Fulham) | Stamford Bridge |
| Crystal Palace | Lontoo (South Norwood) | Selhurst Park |
| Everton | Liverpool | Goodison Park |
| Leicester City | Leicester | King Power Stadium |
| Liverpool | Liverpool | Anfield |
| Manchester City | Manchester | Etihad Stadium |
| Manchester United | Manchester | Old Trafford |
| Newcastle United | Newcastle upon Tyne | St James’ Park |
| Norwich City | Norwich | Carrow Road |
| Southampton | Southampton | St Mary's Stadium |
| Stoke City | Stoke-on-Trent | Britannia Stadium |
| Sunderland | Sunderland | Stadium of Light |
| Swansea City | Swansea | Liberty Stadium |
| Tottenham Hotspur | Lontoo (Tottenham) | White Hart Lane |
| Watford | Watford | Vicarage Road |
| West Bromwich Albion | West Bromwich | The Hawthorns |
| West Ham United | Lontoo (Upton Park) | Boleyn Ground |
Joukkueet > Päävalmentajavaihdokset

| Joukkue | Lähtevä valmentaja | Syy | Lähdön päiväys | Sijoitus sarjataulukossa | Tuleva valmentaja | Tulon päiväys |
| --- | --- | --- | --- | --- | --- | --- |
| West Ham United |  Allardyce Sam Allardyce | Sopimus päättyi | 24. toukokuuta 2015 | Pre-season |  Bilić Slaven Bilić | 9. kesäkuuta 2015 |
| Watford |  Jokanović Slaviša Jokanović | Sopimus päättyi | 5. kesäkuuta 2015 | Pre-season |  Flores Quique Flores | 5. kesäkuuta 2015 |
| Newcastle United |  Carver John Carver | Potkut | 9. kesäkuuta 2015 | Pre-season |  McClaren Steve McClaren | 10. kesäkuuta 2015 |
| Leicester City |  Pearson Nigel Pearson | Potkut | 30. kesäkuuta 2015 | Pre-season |  Ranieri Claudio Ranieri | 13. heinäkuuta 2015 |
| Sunderland |  Advocaat Dick Advocaat | Erosi | 4. lokakuuta 2015 | 19. |  Allardyce Sam Allardyce | 9. lokakuuta 2015 |
| Liverpool |  Rodgers Brendan Rodgers | Potkut | 4. lokakuuta 2015 | 10. |  Klopp Jürgen Klopp | 8. lokakuuta 2015 |
| Aston Villa |  Sherwood Tim Sherwood | Potkut | 25. lokakuuta 2015 | 19. |  Garde Rémi Garde | 2. marraskuuta 2015 |
| Swansea City |  Monk Garry Monk | Potkut | 9. joulukuuta 2015 | 15. |  Curtis Alan Curtis | 7. tammikuuta 2016 |
| Chelsea |  Mourinho José Mourinho | Yhteinen päätös | 17. joulukuuta 2015 | 16. |  Hiddink Guus Hiddink | 19. joulukuuta 2015 |
| Swansea City |  Curtis Alan Curtis | Väliaikainen työ päättyi | 18. tammikuuta 2016 | 18. |  Guidolin Francesco Guidolin | 18. tammikuuta 2016 |
| Newcastle United |  McClaren Steve McClaren | Potkut | 11. maaliskuuta 2016 | 19. |  Benítez Rafael Benítez | 11. maaliskuuta 2016 |
| Aston Villa |  Garde Rémi Garde | Yhteinen päätös | 29. maaliskuuta 2016 | 20. |  Black Eric Black (väliaikainen) | 29. maaliskuuta 2016 |
| Everton |  Martínez Roberto Martínez | Potkut | 12. toukokuuta 2016 | 12. |  |  |